Diari Oficial de la Generalitat Valenciana


Sumari del DOGV 9654, del 03-08-2023 (2023/8280)

RESOLUCIÓ de 17 de juliol de 2023, del Rectorat de la Universitat Jaume I de Castelló, per la qual es fa pública l'oferta d'ocupació pública del personal d'administració i serveis de la Universitat Jaume I de Castelló per a l'any 2023.
-------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9654

Data del DOGV
:   03-08-2023

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2023/8280


Data del document
:   17-07-2023

Organisme emissor
:   Universitat Jaume I de Castelló

Tipus de document
:   Resolució

Descriptors 

:   * Universitat Jaume I
    * concurs administratiu

RESOLUCIÓ de 17 de juliol de 2023, del Rectorat de la Universitat Jaume I de Castelló, per la qual es fa pública l'oferta d'ocupació pública del personal d'administració i serveis de la Universitat Jaume I de Castelló per a l'any 2023. [2023/8280]  
Per Acord del Consell de Govern de 12 de juliol de 2023, s'ha aprovat l'oferta d'ocupació pública del personal d'administració i serveis de la Universitat Jaume I de Castelló per a l'any 2023.  
En conseqüència, aquest rectorat, en exercici de les competències atribuïdes per la legislació vigent, en relació amb els articles 3.2.j i 91 de la Llei orgànica 2/2023, de 22 de març, del sistema universitari, i de conformitat amb el que es disposa en l'article 70 del Reial decret legislatiu 5/2015, de 30 d'octubre, pel qual s'aprova el text refós de la Llei de l'Estatut bàsic de l'empleat públic, i en l'article 55 de la Llei 4/2021, de 16 d'abril, de la funció pública valenciana, resol:  
  
  
Primer  
Fer públic l'Acord del Consell de Govern d'aquesta Universitat de 12 de juliol de 2023 pel qual s'aprova l'oferta d'ocupació pública del personal d'administració i serveis de la Universitat Jaume I de Castelló per a l'any 2023.  
  
Segon  
Contra aquesta resolució, que posa fi a la via administrativa, i de conformitat amb el que es disposa en els articles 123 i 124 de la Llei 39/2015, d'1 d'octubre, del procediment administratiu comú de les administracions públiques, es pot interposar amb caràcter potestatiu, recurs de reposició davant el mateix òrgan que va dictar l'acte contra el qual es recorre en el termini d'un mes comptador des de l'endemà de la publicació, o bé directament interposar recurs contenciós administratiu davant el Jutjat Contenciós Administratiu de Castelló de la Plana, dins del termini de dos mesos comptadors des de l'endemà de la publicació.  
  
Tot això sense perjudici de qualsevol altre recurs o acció que es considere procedent.  
  
Castelló de la Plana, 17 de juliol de 2023.- La rectora de la Universitat Jaume I de Castelló: Eva Alcón Soler.  
  
  
  
Oferta d'ocupació pública del personal d'administració i serveis de la Universitat Jaume I de Castelló per a l'any 2023  
  
L'article 36.Dos.3.g de la Llei 9/2022, de 30 de desembre, de pressupostos de la Generalitat per a l'exercici 2023, preveu una taxa de reposició d'efectius del 120 per cent per a les places de personal d'administració i serveis de les universitats públiques de la Comunitat Valenciana, en ser considerat un sector prioritari a l'efecte de la taxa de reposició. Així mateix, l'article 36.Tres.1 de l'esmentada llei estableix les regles per a càlcul de la taxa de reposició d'efectius, a l'efecte d'aplicar el percentatge màxim. Per això, de conformitat amb el que es disposa article 70 del Reial decret legislatiu 5/2015, de 30 d'octubre, pel qual s'aprova el text refós de la Llei de l'Estatut Bàsic de l'Empleat públic i amb l'informe favorable de la Taula Negociadora, en la seua reunió de data 11 de juliol de 2023, el Consell de Govern de la Universitat Jaume I, fent ús de les competències atribuïdes per l'article 45 dels seus Estatuts aprovats per Decret 95/2021, de 9 de juliol, del Consell, acorda:  
Aprovar l'oferta d'ocupació pública de personal d'administració i serveis de la Universitat Jaume I per a l'any 2023, en els següents termes:  
  
Primer. Contingut de l'oferta d'ocupació  
L'oferta d'ocupació pública de personal d'administració i serveis de la Universitat Jaume I per a l'any 2023 inclou deu (10) places de nou ingrés pel torn lliure, resultat de l'aplicació del percentatge de taxa del 120 per cent de reposició d'efectius corresponent en 2022, amb el detall que figura en l'annex I.  
  
Segon. Criteris generals d'aplicació en els processos selectius  
1. D'acord amb el que s'estableix en l'article 65.2 de la LFPV, la selecció del personal serà de manera preferent pel sistema d'oposició, reservant almenys 5 de les 10 places que componen aquesta oferta d'ocupació per aquest sistema.  
2. Les places que es convoquen pel torn de promoció interna i resulten desertes després de la finalització dels procediments selectius, en cap cas es podran acumular a les de nou ingrés pel torn lliure, atès que aquelles no computen per a la taxa de reposició i per tant no s'han tingut en compte per al seu càlcul.  
3. En les bases de les convocatòries derivades d'aquesta oferta d'ocupació es tindrà en compte que, si a causa d'una situació degudament acreditada d'embaràs de risc o de part, alguna de les aspirants no poguera completar el procés selectiu o realitzar algun exercici d'aquest, la seua situació quedarà condicionada a la finalització del procés i a la superació de les fases que hagueren quedat ajornades. La realització d'aquestes proves no podrà comportar una demora que menyscabe el dret de la resta de les persones aspirants a una resolució del procés ajustada a temps raonables, la qual cosa haurà de ser valorat pel tribunal. En tot cas, la realització de les citades proves tindrà lloc abans de la publicació de la llista d'aspirants que han superat el procés selectiu.  
4. En la composició dels òrgans de selecció s'atindrà al que s'estableix en l'article 60 del Text refós de la Llei de l'Estatut Bàsic de l'Empleat públic i es garantirà la paritat entre dones i homes.  
5. La informació relacionada amb els processos selectius, de manera que les persones participants en els processos selectius puguen seguir el desenvolupament dels mateixos mitjançant les comunicacions i informacions, es publicaran en el Tauler d'anuncis Oficial de la Universitat Jaume I (TAO).  
  
Tercer. Desenvolupament de l'oferta  
1. La convocatòria de les places que conté aquesta oferta d'ocupació pública queda condicionada a l'autorització de la Generalitat Valenciana, a través de la Conselleria d'Innovació, Universitats, Ciència i Societat Digital, tal com preveu l'article 36.Dos.3.g de la Llei 9/2022, de 30 de desembre, de Pressupostos de la Generalitat per a l'exercici 2023.  
  
2. L'execució d'aquesta oferta haurà de desenvolupar-se dins del termini improrrogable de tres anys des de la seua publicació en el Diari Oficial de la Generalitat Valenciana.  
  
Quart. Processos específics de promoció interna  
En previsió del que s'estableix en l'article 90 de Llei orgànica 2/2023, de 22 de març, del sistema universitari, es convocaran processos específics de promoció interna per al personal funcionari que siga titular, amb destinació definitiva, de llocs de treball classificats per a ser proveïts indistintament per dues escales del mateix itinerari professional de grups de titulació successius i pertanya al grup inferior. En cas de superar-ho, s'adquirirà la condició de personal funcionari de carrera de l'escala adscrita al grup superior prenent possessió en el mateix lloc.  
  
  
Cinqué. Reserva per a persones amb diversitat funcional  
En compliment del que es disposa en l'article 64 de la Llei 4/2021, de 16 d'abril, de la Generalitat, de la Funció Pública Valenciana es reserva 1 plaça per a persones amb discapacitat o diversitat funcional, considerant com a tals les definides en la legislació bàsica estatal sobre drets de les persones amb discapacitat o diversitat funcional, sempre que superen els processos selectius en la modalitat que s'establisca per tipus de discapacitat i acrediten el seu grau de discapacitat i la compatibilitat amb l'acompliment de les tasques.  
  
Sisé. Publicació  
El present acord tindrà efectes a partir de la seua publicació en el Diari Oficial de la Generalitat Valenciana.  
  
Castelló de la Plana, 12 de juliol de 2023  
ANNEX I  
Oferta d'ocupació pública de l'any 2023 per al personal d'administració i serveis de nou ingrés per taxa de reposició  
  
Grup  
Subgrup Escala Torn Places  
A2 Escala mitjana Lliure 1  
C1 Administrativa Lliure 5  
C1 Escala tècnica bàsica de laboratoris (Hivernacle) Lliure 1  
C1 Escala tècnica bàsica de laboratoris (Departament d'Enginyeria Mecànica i Construcció) Lliure 1  
C1 Escala tècnica bàsica de Comunicació i Publicacions (1) Lliure 1  
C2 Escala bàsica de suport administratiu Diversitat 1  
  
  
(1) Pendent del resultat dels processos de promoció interna en les escales del mateix itinerari professional